|  |  |
| --- | --- |
|  |  |

|  |  |
| --- | --- |
| A pályázat címe: | OUTDOOR4MI - Szabadtéri oktatás mozgássérült óvodások számára (Outdoor Education for Pupil with Mobility Impairments in Kindergarten) |
| Pályázatazonosító: | KA220-SCH-3A3727C7 |
| Finanszírozási program | Erasmus+ KA220-SCH - Cooperation partnerships in school education  Call 2023 Round Round 1 |
| A projekt futamideje: | 2023.11.01. – 2025.10.31. - 24 hónap a finanszírozási szerződés aláírását követően |
| A projekt összértéke | 250.000 EUR |
| Az igazgatóság számára jóváhagyott összeg: | 25.300 EUR (partner no.4) |

A projekt fő célkitűzése a szabadtéri tevékenységek népszerűsítése annak érdekében, hogy az európai polgárok új nemzedékét a környezet tiszteletben tartásának szellemében oktassák már egészen kicsi koruktól kezdve, megpróbálván senkit sem kihagyni az oktatási folyamatból, ahogy az az EU Green Deal által végzett népszerűsítési anyagban is szerepel.

A pályázat segíti az óvónőket abban, hogy megértsék a szabadtéri tevékenységek értékét az ökológiai nevelést illetően, illetve abban, hogy minden gyermeket bevonjanak a szabadtéri tevékenységekbe, különös tekintettel a mozgásszervi nehézségekkel küzdő gyermekekre, akik különböző típusú akadályokba ütköznek számos tanulási környezetben.

**Célcsoportok:**

* Óvódás korú gyermekek pedagógusai/óvónői (ECEC teachers)
* 3-5 éves óvodások, beleértve a mozgássérült gyermekeket is

**A projekt célja**, hogy a tanárok/óvónők számára olyan oktatási források széles skáláját biztosítsa, amelyek megkönnyítik az óvodások szabadtéri oktatási tevékenységeinek megvalósítását. Ebben az értelemben a projektpartnerek útmutatót, tananyagot és gyakorlati eszköztárat dolgoznak ki.

**Várható eredmények:**

* **Útmutató (WP2)**: gyakorlati útmutató, amely támogatja a tanárokat/óvónőket olyan tevékenységek megtervezésében (tantermekben vagy a szabadban), amelyek hatékonyak és elérhetőek minden gyermek számára, beleértve a mozgássérülteket is;
* **Tananyag a tanárok/óvónők számára (WP3):** tanári/óvónői képzési kézikönyv: információkat nyújt a tanárok/óvónők számára a szabadban vagy tantermekben végzett tapasztalati tevékenységek megvalósításához, különös tekintettel a mozgássérült gyermekek bevonására;
* **Gyakorlati eszköztár (WP4)**: inkluzív műhelyfoglalkozások, digitális eszközökre és interdiszciplináris megközelítésre épülő, a mozgássérült gyermekek bevonására fókuszáló szabadtéri tevékenységsor.
* A tanárok/óvónők képességeinek fejlesztése;
* A szabadtéri tevékenységek fontosságának tudatosítása gyermekekben és családjaikban;
* Az érdekeltek napi tevékenységük során használják a projekt erőforrásait.

Ezeket az oktatási forrásokat iskolai tanácsokon, transznacionális képzéseken és helyi képzéseken tesztelik, amelyeken 70 tanár/oktató vesz részt a partnerországokból.

A projekt várható hatása a természetben végzett tevékenységek megvalósulási mértékének növekedése, tudatosítás és érzékenyítés a környezettel való kapcsolat fontosságára vonatkozóan, olyan befogadó stratégiák kidolgozása, amelyek lehetővé teszik tanulóknak számára, különösen a mozgásszervi nehézségekkel küzdő tanulók számára, hogy élvezzék a szabadtéri tevékenységek előnyeit. Ugyanakkor, a projekt tevékenységei révén a szülők információkat szereznek ennek a megközelítésnek az értékéről.

**Projektpartnerek:**

**P1**: *Koordinátor* - [CO&SO](https://coeso.org/) - CONSORZIO PER LA COOPERAZIONE E LA SOLIDARIETA'-CONSORZIO DI COOPERATIVE SOCIALI-SOCIETA' COOPERATTIVA SOCIALE (Olaszország) - szociális vállalkozás, 185 oktatási (különösen óvodai) szolgáltatást koordinál, közvetlen kapcsolat van több mint 8900 kedvezményezettel.

**P2**: [Municipio de Lousada](http://www.cm-lousada.pt) (Portugália) - közintézmény/koordinálja Lousada község oktatási szolgáltatásait

**P3:** [European University Cyprus](http://www.euc.ac.c) (Ciprus) - felsőoktatási intézmény; modern didaktikai modellek, multimodális megközelítések és IT fejlesztésében jártas oktatókkal

**P4:** A Hargita Megyei Szociális és Gyermekvédelmi Vezérigazgatóság (Románia) – közintézmény, mely mintegy 1200 Hargita megyei, köztük súlyos fogyatékos gyermek ellátását koordinálja nappali- és bentlakásos ellátásban.

**P5**: [Asociación Mundial de Educadores Infantiles](http://www.waece.org) (AMEIWAECE) (Spanyolország) – korai fejlesztéssel foglalkozó szakemberek nemzetközi egyesülete, mely támogatja a tanárok mindennapi tevékenységét

**P6**: [Newark School](http://www.newarkschool) (Málta) - innovatív oktatási projektekben aktív általános iskola

**P7:** [Spazio Aperto Servizi Societa Cooperativa Sociale](https://spazioapertoservizi.org/) (Olaszország) – olyan szociális vállalkozás, amely nehéz helyzetben lévő családokat és fogyatékkal élőket támogat szociális, egészségügyi, oktatási és lakhatási szférában; koordinálja a napközi szolgáltatásokat és a fogyatékos gyermekgondozási szolgáltatásokat a milánói nagyvárosban.

További információk a projekt weboldalán, a projektpartnerek nyelvén:

<https://www.outdoor4mi.eu/?fbclid=IwAR1kwn6SnNHk8Jgdup20Nwlv_Yy3D7Rj6AgyxNZKZGf1XM2H32QurqKBVWE>

Az aktuális információkért látogassa meg a projekt Facebook oldalát: <https://www.facebook.com/outdoor4mi>